Le nna ke motho!

hobane …

Ke ngwana wa Modimo

Mang le mang ya dumelang hore Jesu ke Kreste o tswetswe ke Modimo.

1 Johanne 5:1a

Ke mohlodi!

Ke mang ya hlolang lefatshe, haese ya dumelang hore Jesu ke Mora wa Modimo?

1 Johanne 5:5

Ke rekilwe le ho lefellwa ke Kreste

Le rekilwe ka theko e boima, ka hona se iketseng makgoba a batho.

1 Bakorinthe 7:23

Ke karolo ya mmele wa Kreste

Lona le mmele wa Kreste. E mong le e mong wa lona ke setho sa wona.

1 Bakorinthe 12:27

Ke tempele ya Modimo

Na ha le tsebe hore le tempele ya Modimo, le hore Moya wa Modimo o ahile ka ho lona?

1 Bakorinthe 3:16

Ke tshwaretswe

“Ka baka leo, tsebang he, bana beso, hore ka Jesu le phatlalletswa tshwarelo ya dibe. Le dinthong tsohle tseo le neng le sitwa ho fumanwa le se molato ho tsona ka Molao wa Moshe, mang le mang ya dumelang ho Jesu o fumanwa a se molato ho tsona.”

Diketso 13:38-39

Ke lokolotswe kahlolong

Jwale he, ba leng ho Kreste ha ba sa tla ahlolwa.

Baroma 8:1

Ke lokolotswe

“Ha le tiisetsa lentsweng la ka, le barutuwa ba ka kannete; le tla tseba nnete, mme nnete e tla le lokolla.”

Johanne 8:31b-32

Ke kgethilwe!

Re tseba le hore, lona bana babo rona, ba ratwang ke Modimo, le kgethilwe ke yena.

1 Bathesalonika 1:4

Ke bolokehile ho Modimo

Re a tseba hore mang le mang ya tswetsweng ke Modimo ha a sa etsa sebe, hobane Mora wa Modimo o a mmoloka, mme E Mobe a ke ke a mo etsa letho.

1 Johanne 5:18

Ke ba le bophelo bo sa feleng

Ya nang le Mora o na le bophelo boo; ya se nang Mora wa Modimo ha a na bophelo boo.

1 Johanne 5:12

Tsohle hobane

... “Modimo o ratile lefatshe hoo a le neileng Mora wa hae ya tswetsweng a inotshi, hore e mong le e mong ya dumelang ho yena, a se ke a timela, a mpe a be le bophelo bo sa feleng.”

Johanne 3:16

Tshepo e phelang

Ho bokwe Modimo, Ntata Morena wa rona Jesu Kreste. Ka baka la boholo ba mohau wa hae, o re tswetse botjha ka tsoho ya Jesu Kreste bafung, hore re tle re be le tshepo e phelang, le lefa le se nang ho bola, leha e le ho silafala kapa ho pona. Ke lona lefa leo le le boloketsweng lehodimong.

1 Petrose 1:3-4

Ditemana tsa thuto ena di nkilwe ho Phetolelo e Ntjha ya Bibele ya Sesotho (1989).

E phatladitsweng le ho fanwa ke Mokgatlo wa Bibele wa Afrika e Borwa.

mokgatlo wa bibele
wa afrika e borwa

www.biblesociety.co.za

Bibles and audio Bibles are available on the BibleSA-app